Publication: Magyar Közlöny
Issue: MK-2003-70 (Year: 2003, Number: 70)
Era: 1990-2004
Section: 5 Jelenleg a 20/1984. (XII. 21.) KM rendelet az utak forgalomszabályozásáról és a közúti jelzések elhelyezésérõl.
Paragraph Index: 263

17. Az üzemeltetés alapelvei 17.1. A forgalomirányító jelzõlámpákat az út kezelõjének kell fenntartania és mûködtetnie. Az olyan forgalomirányító jelzõlámpák mûködtetésénél, ahol a csomópontba csatlakozó utak nem azonos útkezelõk kezelésében vannak, az érintett útkezelõk közötti — a forgalmi ágak száma által meghatározott érdekeltségi arány figyelembevételével megkötött — megállapodás az irányadó. 17.2. Az út kezelõje köteles gondoskodni arról, hogy a kihelyezett forgalomirányító fényjelzõ készülékek a meghatározott program szerint mûködjenek, épek, tiszták, jól láthatóak legyenek. 17.3. A forgalomirányító jelzõlámpákról az út kezelõjének az ÚT 2—1.219 számú útügyi mûszaki elõírásban szereplõ adatokat tartalmazó nyilvántartást kell vezetnie. A nyilvántartási adatokat legalább 5 évig meg kell õrizni. 17.4. A forgalomirányító jelzõlámpák mûködésének forgalomtechnikai felülvizsgálatát a forgalmi rend felülvizsgálatára vonatkozó szabályok szerinti gyakorisággal, illetõleg esetekben kell elvégezni. 17.5. Új jelzõlámpa esetén az üzembe helyezést követõ 3 hónap elteltével utóvizsgálatot kell végezni, és a szükséges módosításokat végre kell hajtani.

Source: https://magyarkozlony.hu/hivatalos-lapok/e6ed60775b3c31b524afce87dd4771b0ddd8d111/dokumentumok/bc7273702a64f842f279df2a2ad4cd441a3d6eb2/letoltes